**О Б Р А З Л О Ж Е Њ Е**

 ЈП „Нишстан“ Ниш је Градској управи Града Ниша – Скретаријату за имовинско –правне послове доставило дана 15.11.2018. године Одлуку број 2 Надзорног одбора број : 01-8213/2 од од 14.11.2018. године којом доноси Правилник о изменама и допунама Правилник о раду ЈП ''Нишстан'' Ниш број 01-8212 од 14.11.2018. године.

 Закон о раду (''Службени гласник (''Службени гласник РС'' бр. 24/2005, бр. 61/2005, бр.54/2009, бр. 32/2013,75/2014, 13/2017-одлука УС и 113/2017) чланом 3. став 2. тачка 3. регулише да ако учесници колективног уговора не постигну сагласност за закључивање колективног уговора у року од 60 дана од дана започињања преговора, Правилником о раду се уређују права , обавезе и одговорност из радног односа.

 Учесници колективног уговора започели су преговоре дана 18.08.2014. године и наставили их дана 29.09.2014.године , дана 28.11.2014.године и дана 13.04.2016.године , али нису постигли сагласност за закључивање колективног уговора.

 Како није постигнута сагласност у законском року, Надзорни одбор ЈП ''Нишстан'' Ниш је Одлукoм број 2 , број: 01-396/2 од 26.01.2017. године донeo Правилник о раду ЈП ''Нишстан'' Ниш број 01-395 од 26.01.2017. године.

 Закон о раду члан 3. регулише да је послодавац дужан да Правилник о раду достави репрезантитивном синдикату у року од седам дана од дана ступања на снагу . Став 7. истог члана регулише да се Правилник о раду јавног предузећа и друштва капитала чији је оснивач Република, аутономна покрајна или јединица локалне самоуправе и друштва капитала чији је оснивач јавно предузеће, доноси уз предходну сагласност оснивача.

Надзорни одбор предузећа је Одлуком број 2 број : 01-8213/2 од од 14.11.2018. године донео Правилник о изменама и допунама Правилника о раду ЈП ''Нишстан'' Ниш број 01-8212 од 14.11.2018. године, којим је извршена измена и допуна члана 43. који се односи на солидарну помоћ запосленима.

 Изменама и допунама члана 43.Правилника о раду прецизирају се основи, начини и висина доделе солидарне помоћи запосленима, у циљу ублажавања неповољног материјалног положаја запослених, проузрокованог мерама Владе Републике Србије о умањењу зарада запослених у јавном сектору.

 Имајући у виду наведено Градска управа Града Ниша – Скретаријат за имовинско –правне послове је припремио нацрт решења као у диспозитиву.

 СЕКРЕТАР СЕКРЕТАРИЈАТА ЗА

 ИМОВИНСКО ПРАВНЕ ПОСЛОВЕ

 Анђелија Стаменковић, дипл. правник